T20I-wêreldbeker 2021

Die T20I-wêreldbeker 2021 (Engels: 2021 ICC Men's T20 World Cup) is van 17 Oktober tot 14 November 2021 in Oman en die Verenigde Arabiese Emirate beslis. Dit was die sewende T20I-wêreldbekertoernooi in T20I-krieket wat deur die Internasionale Krieketraad (IKR) aangebied word en die eerste in beide Oman en die Verenigde Arabiese Emirate. Dit was die eerste toernooi wat amptelik T20I-wêreldbeker genoem is, met al die vorige toernooie waarna as Wêreldtwintig20 verwys is.  Dié toernooi sou oorspronklik van 18 Oktober tot en met 15 November 2020 in Australië aangebied word,  maar weens die wêreldwye Covid-19-pandemie is dit na 2021 uitgestel  met Indië as die nuwe gasheer, terwyl die volgende T20I-wêreldbeker 2022 aan Australië toegewys is.  As gevolg van die pandemiesituasie in Indië is die 2021-toernooi in Junie 2021 na Oman en die Verenigde Arabiese Emirate verskuif, met 17 Oktober tot 14 November as die nuwe datums.  Ná die 2012-toernooi in Sri Lanka, die 2014-toernooi in Bangladesj en die 2016-toernooi in Indië was dit die vierde agtereenvolgende T20I-wêreldbekertoernooi wat deur Asiatiese lande gehou is. Die T20I-wêreldbeker 2021 het vyf en ’n half jaar ná die vorige T20I-wêreldbeker 2016 plaasgevind, die destyds langste pouse tussen twee internasionale kriekettoernooie. Wes-Indië was die verdedigende wêreldkampioen nadat hulle die T20I-wêreldbeker 2016 gewen het.

duimnael|links|upright|Die T20I-wêreldbekertrofee waarom meegeding is
16 nasionale krieketspanne het aan die T20I-wêreldbeker 2021 deelgeneem: Die nege beste toetskrieketlande (Afghanistan, Australië, Bangladesj, Engeland, Indië, Nieu-Seeland, Pakistan, Sri Lanka, Suid-Afrika en Wes-Indië), saam met die wenners van die kwalifisering (Ierland, Namibië, Nederland, Oman, Papoea-Nieu-Guinee en Skotland). Tydens die T20I-wêreldbeker 2021 is 45 wedstryde gespeel, waaronder twaalf in die eerste rondte, 30 in die Super Twaalf en drie in die uitklopfase, insluitende die eindstryd. Die agt beste spanne op die IKR se T20I-ranglys soos op 31 Desember 2018 het aan die Super Twaalf deelgeneem, terwyl die laer geplaaste spanne saam met die kwalifiserende spanne in die eerste rondte gespeel het. Die agt spanne wat aan die eerste rondte deelgeneem het, is in twee groepe van vier elk verdeel, waarvan elke span een keer teen al die ander spanne in die groep gespeel het. Die twee beste spanne van elke groep het hierna vir die Super Twaalf gekwalifiseer. In die Super Twaalf is die spanne in twee groepe van ses elk verdeel, waarvan die twee beste spanne tot die halfeindrondte gevorder en die wenners van hierdie wedstryde mekaar in die eindstryd ontmoet het. Die spanne wat na die Super Twaalf deurgedring het, het ook regstreeks vir die volgende T20I-wêreldbeker 2022 in Australië gekwalifiseer.

Australië, Engeland, Nieu-Seeland en Pakistan het vir die halfeindrondte gekwalifiseer. Australië het Pakistan geklop en Nieu-Seeland vir Engeland, waardeur twee spanne mekaar in die T20I-wêreldbekereindstryd ontmoet het wat nog nie ’n titel ingepalm het nie.  Daarbenewens het vir die eerste keer in dié toernooi se geskiedenis dié twee Oseaniese spanne – en twee van die Suidelike Halfrond – mekaar in die eindstryd ontmoet. Australië het Nieu-Seeland in die eindstryd op die Doebai Internasionale Krieketstadion in Doebai met agt paaltjies verslaan en sodoende sy eerste T20I-wêreldbekertitel ingepalm. Saam met hul oorwinnings tydens die krieketwêreldbekertoernooie in 1987, 1999, 2003, 2007 en 2015 asook tydens die Kampioenetrofeë in 2006 en 2009 was dit Australië se agtste internasionale kriekettitel. Die verdedigende wêreldkampioen Wes-Indië en Suid-Afrika is in die Super Twaalf uitgeskakel. Die medegasheer Oman is reeds in die eerste rondte uitgeskakel, terwyl die Verenigde Arabiese Emirate nie vir dié toernooi gekwalifiseer het nie. Namibië het vir die eerste keer aan ’n T20I-wêreldbekertoernooi deelgeneem – ná die Krieketwêreldbeker 2003 hul tweede deelname aan ’n vername IKR-toernooi – en die tweede rondte gehaal, waar hulle ná een oorwinning en vier nederlae uitgeskakel is.

 Toewysing 
Oorspronklik is in Februarie 2015 Australië en Nieu-Seeland as gashere van die T20I-wêreldbeker 2020 aangewys, waarmee dit die eerste T20I-wêreldbekertoernooi in albei lande sou gewees het. Die toernooi sou van 18 Oktober tot 15 November 2020 beslis word.    Voor die T20I-vrouewêreldbeker 2018-eindstryd het die IKR aangekondig dat die Wêreldtwintig20 vir beide mans en vroue van 2020 af in T20I-wêreldbeker hernoem sal word om dié toernooi se profiel langs ander IKR-toernooie in ander formate te verhoog (die Krieketwêreldbeker in EDI-krieket en die Wêreldtoetskampioenskap).  

In Julie 2020, toe die T20I-wêreldbeker 2020 weens die wêreldwye Covid-19-pandemie hersien is, het die destydse voorsitter van Krieket Australië, Earl Eddings, voorgestel dat Australië die toernooi in Oktober 2021 sal aanbied en Indië een jaar later in 2022.  Die IKR het ook bevestig dat óf Australië óf Indië, die gashere van die vir onderskeidelik 2020 en 2021 beplande toernooie, hierdie toernooi sou aanbied.   In Augustus 2020 het die Internasionale Krieketraad Indië as gasheer van die T20I-wêreldbeker 2021 aangewys en Australië as gasheer van die T20I-wêreldbeker 2022.  

Weens die Covid-19-situasie in Indië is die T20I-wêreldbeker 2021 na Oman en die Verenigde Arabiese Emirate verskuif, terwyl Indië egter steeds as nominale gasheer aangebly het. Dit was die eerste internasionale kriekettoernooi wat in beide Oman en die Verenigde Arabiese Emirate aangebied is, asook die eerste vername kriekettoernooi wat geheel en al deur assosiaatlede van die IKR gehuisves is. 

 Deelnemers 
 Kwalifisering 
Die nege beste volle lede op die IKR se T20I-ranglys soos op 31 Desember 2018 het saam met die gasheer Indië regstreeks vir die T20I-wêreldbeker 2021 gekwalifiseer. Van dié tien spanne is die beste agt spanne in die Super Twaalf geplaas.   Die volgende 16 spanne het vir die T20I-wêreldbeker 2021 gekwalifiseer: Afghanistan, Australië, Bangladesj, Engeland, Indië (gasheer), Nieu-Seeland, Pakistan, Sri Lanka, Suid-Afrika en Wes-Indië het as beste volle lede van die Internasionale Krieketraad met toetskrieketstatus regstreeks vir die T20I-wêreldbeker 2021 gekwalifiseer.  Ierland, Namibië, Nederland, Oman, Papoea-Nieu-Guinee en Skotland het as wenners van die kwalifisering vir dié toernooi gekwalifiseer. Namibië en Papoea-Nieu-Guinee het vir die eerste keer aan ’n T20I-wêreldbekertoernooi deelgeneem. Vir Papoea-Nieu-Guinee was dit die eerste deelname ooit aan ’n vername IKR-toernooi,   terwyl Namibië voorheen aan die Krieketwêreldbeker 2003 deelgeneem het. Nadat Zimbabwe weens politieke inmenging deur die Internasionale Krieketraad geskors is, het hulle nie in aanmerking vir die T20I-wêreldbekerkwalifisering 2021 gekom nie. 

In Augustus 2021 is kommer uitgespreek oor die Afghaanse span se deelname aan die T20I-wêreldbeker 2021 weens die Taliban se magsoorname in dié land.  Die Afghaanse span se mediabestuurder, Hikmat Hassan, het bevestig dat Afghanistan ondanks die politieke omswaai in dié land wel aan die toernooi sou kon deelneem.  Op 6 Oktober 2021 het die Afghaanse span Kaboel verlaat om in Doha, Katar, aan ’n oefenkamp voor die toernooi deel te neem.  Die Afghaanse span het wel aan die T20I-wêreldbeker 2021 deelgeneem en voortgegaan om die ou vlag van Afghanistan te gebruik, truie in die driekleurige vlag van die Islamitiese Republiek Afghanistan se kleure swart-rooi-groen te dra en voor elke wedstryd is die ou volkslied Milli Tharana gesing. 

 Kwalifiserende spanne 
duimnael|400px|Uitslag van die T20I-wêreldbeker 2021-kwalifisering; altesaam 71 spanne het deelgeneem.
SpanKwalifiseringmetodeVerskynings by eindstrydeLaaste verskyningVorige beste prestasieGasheerSewende2016Kampioen (2007)IKR se T20I-ranglysVyfde2016Super Tien (2016)Sewende2016Naaswenner (2010)Sewende2016Tweede rondte (2007, 2014, 2016)Sewende2016Kampioen (2010)Sewende2016Halfeindrondte (2007, 2016)Sewende2016Kampioen (2009)Sewende2016Kampioen (2014)Sewende2016Halfeindrondte (2009, 2014)Sewende2016Kampioen (2012, 2016)T20I-wêreldbekerkwalifisering in 2019Sesde2016Super Agt (2009)Eerste –DebuutVierde2014Super Tien (2014)Tweede2016Eerste rondte (2016)Eerste –DebuutVierde2016Eerste rondte (2007, 2009, 2016)

 Stadions 
Op 17 April 2021 het die Raad vir Beheer van Krieket in Indië (BCCI) aan die Internasionale Krieketraad moontlike gasheerstede vir die T20I-wêreldbeker 2021 voorgestel.  Op dié lys was Bangalore, Chennai, Dharamshala, Hyderabad, Kolkata, Lucknow, Mumbai en Nieu-Delhi saam met Ahmedabad wat die eindstryd sou huisves.  Op 18 April 2021 is aangekondig dat Pakistan twee van sy groepwedstryde in Delhi sou speel, terwyl Mumbai en Kolkata die halfeindstryde sou huisves.  Op 28 Junie 2021 het die destydse president van die BCCI, Sourav Ganguly, bevestig dat weens die Covid-19-pandemie-situasie in dié land die beheerliggaam die IKR amptelik gevra het om die toernooi na die Verenigde Arabiese Emirate te verskuif.  Van die wedstryde tydens die eerste rondte sou ook in Oman beslis word.   Op 29 Junie 2021 het die IKR bevestig dat die T20I-wêreldbeker 2021 in Oman en die Verenigde Arabiese Emirate aangebied sal word.  Tydens die toernooi is vier plekke gebruik: die Doebai Internasionale Krieketstadion, die Sharjah-krieketstadion, die Sheikh Zayed-krieketstadion en die Omaanse Krieketakademieveld.  In Julie 2021 het die Tolerance-ovaal in Aboe Dhabi ook op goedkeuring deur die IKR gewag om tydens die toernooi gebruik te word. 

Tydens die toernooi is drie Emiratiese stadions en een in Oman gebruik. Altesaam 45 wedstryde is tydens die T20I-wêreldbeker 2021 gespeel, waaronder twee halfeindstryde en die eindstryd. Weens die wêreldwye Covid-19-pandemie is die stadions se kapasiteit tydens die toernooi op 70% beperk. 

  Doebai Sharjah Aboe Dhabi Maskat Doebai Int’l Krieketstadion Sharjah-krieketstadion Sheikh Zayed-krieketstadion Omaanse Krieketakademieveld     Kapasiteit: 25 000 Kapasiteit: 27 000 Kapasiteit: 20 000 Kapasiteit: 3 000 150px 150px 150px 150px

 Formaat 
Die T20I-wêreldbeker 2021 is oor 29 dae tussen 16 verskillende spanne oor 45 wedstryde beslis. Dit het op 17 Oktober 2021 op Omaanse Krieketakademieveld in Maskat, Oman, met die openingswedstryd tussen die medegasheer Oman en Papoea-Nieu-Guinee begin. Die toernooi het geëindig op Doebai Internasionale Krieketstadion in Doebai, Verenigde Arabiese Emirate, op 14 November met die eindstryd tussen Australië en Nieu-Seeland, waartydens Australië die T20I-wêreldbekertrofee ingepalm het.

 Kalender 
Die volgende tabel dui die T20I-wêreldbeker 2021 se daaglikse program aan. ’n Pers blokkie dui op wedstryde tydens die eerste rondte, ’n siaan blokkie op die Super Twaalf, ’n groen blokkie op wedstryde tydens die uitklopfase en ’n geel blokkie op die eindstryd.

+ Aantal daaglikse wedstryde tydens die toernooiEerste rondteOktoberSo17Ma18Di19Wo20Do21Vr22Groep A
|
| bgcolor=#c364f3| 2
|
| bgcolor=#c364f3| 2
|
| bgcolor=#c364f3| 2Groep B
| bgcolor=#c364f3| 2
|
| bgcolor=#c364f3| 2
|
| bgcolor=#c364f3| 2
|Super TwaalfOktober/NovemberSa23So24Ma25Di26Wo27Do28Vr29Sa30So31Ma1Di2Wo3Do4Vr5Sa6So7Ma8Groep 1
| bgcolor=#7DF9FF| 2
| bgcolor=#7DF9FF| 1
|
| bgcolor=#7DF9FF| 1
| bgcolor=#7DF9FF| 1
| bgcolor=#7DF9FF| 1
| bgcolor=#7DF9FF| 1
| bgcolor=#7DF9FF| 2
|
| bgcolor=#7DF9FF| 1
| bgcolor=#7DF9FF| 1
|
| bgcolor=#7DF9FF| 2
|
| bgcolor=#7DF9FF| 2
|
|Groep 2
|
| bgcolor=#7DF9FF| 1
| bgcolor=#7DF9FF| 1
| bgcolor=#7DF9FF| 1
| bgcolor=#7DF9FF| 1
|
| bgcolor=#7DF9FF| 1
|
| bgcolor=#7DF9FF| 2
|
| bgcolor=#7DF9FF| 1
| bgcolor=#7DF9FF| 2
|
| bgcolor=#7DF9FF| 2
|
| bgcolor=#7DF9FF| 2
| bgcolor=#7DF9FF| 1UitklopfaseNovemberDi9Wo10Do11Vr12Sa13So14Uitklopfase
|
| bgcolor=#00cc33| 1
| bgcolor=#00cc33| 1
|
|
| bgcolor=#ffcc00| 1Verklaring    

 Eerste rondte en Super Twaalf 
Die T20I-wêreldbeker 2021 is deur 16 nasionale krieketspanne beslis. Die ses kwalifiserende spanne en die twee laagste toetslande op die Twintig20-wêreldranglys soos op 31 Desember 2018 is geplaas in die eerste rondte wat uit twee groepe van vier spanne elk bestaan het. Elke span het een wedstryd teen elk van die ander spanne in dieselfde groep gespeel, dus het elke span drie wedstryde in die eerste rondte gespeel. Twee punte is vir ’n oorwinning toegeken, een vir ’n onbesliste wedstryd en geen punte vir ’n nederlaag: spanne wat met dieselfde aantal punte geëindig het, is volgens lopietempo, dan boultempo en dan die uitslag van die direkte ontmoeting gerangskik. Die twee beste spanne van albei groepe het na die Super Twaalf deurgedring.

In die geval van ’n gelykop (d.w.s. as albei spanne die gelyke aantal lopies aan die einde van hul onderskeidelike kolfbeurt aangeteken het), is die wedstryd deur ’n Superboulbeurt beslis. Dit was van toepassing in alle fases van die toernooi.

Die Super Twaalf is deur twaalf spanne in twee groepe van ses spanne elk beslis, waartydens elke span een wedstryd teen elk van die ander spanne in dieselfde groep gespeel het, dus het elke span vyf wedstryde in die Super Twaalf gespeel. Die kwalifisering was gegrond op dieselfde kriterias as in die eerste rondte.

 Uitklopfase 
Van die begin van dié fase af het die toernooi ’n uitklopformaat aangeneem wat uit drie wedstryde bestaan het: twee halfeindstryde en die eindstryd. Die wenner en naaswenner van elk van die Super Twaalf-groepe het na die uitklopfase deurgedring. Die groepwenner van albei groepe het teen die naaswenner van die ander groep in die halfeindstryde gespeel. Elke wedstryd in die uitklopstadium moes met ’n oorwinning vir een van die spanne eindig. As daar ná albei kolfbeurte ’n gelykopuitslag was, is die wenner deur ’n Superboulbeurt bepaal.

 2021-effek op 2022-kwalifisering 
Die elf beste spanne van die 2021-toernooi (saam met die 2022-gasheer Australië) het regstreeks vir die volgende T20I-wêreldbeker 2022 gekwalifiseer. Hulle was Afghanistan, Bangladesj, Engeland, Indië, Namibië, Nieu-Seeland, Pakistan, Skotland, Sri Lanka, Suid-Afrika en Wes-Indië. 

 Betrokkenes 
 Skeidsregters en wedstrydbeamptes 
’n Paneel van 16 skeidsregters en vier wedstrydbeamptes is vir die toernooi gebruik. 

 Skeidsregters 
  Paul Reiffel (Australië)
  Rod Tucker (Australië)
  Paul Wilson (Australië)
  Michael Gough (Engeland)
  Richard Illingworth (Engeland)
  Richard Kettleborough (Engeland)
  Nitin Menon (Indië)
  Chris Brown (Nieu-Seeland)  Chris Gaffaney (Nieu-Seeland)
  Aleem Dar (Pakistan)
  Ahsan Raza (Pakistan)
  Kumar Dharmasena (Sri Lanka)
  Marais Erasmus (Suid-Afrika)
  Adrian Holdstock (Suid-Afrika)
  Joel Wilson (Wes-Indië)
  Langton Rusere (Zimbabwe)

 Wedstrydbeamptes 
  David Boon (Australië)
  Javagal Srinath (Indië)  Jeff Crowe (Nieu-Seeland)
  Ranjan Madugalle (Sri Lanka)

 Spanne 
Elke kon land 15 spelers vir die toernooi kies. Die spanne moes teen 10 September 2021 aan die Internasionale Krieketraad voorgelê word. Enige latere verandering het die goedkeuring deur die IKR vereis. Teen 23 Oktober is al die spanne bekendgemaak. 

 Wedstryde 
Kwalifiseer vir die Super Twaalf én regstreeks vir die T20I-wêreldbeker 2022.Uit die toernooi geskakel én loop regstreekse kwalifisering vir die T20I-wêreldbeker 2022 mis.
Die wedstryde is in drie fases opgedeel, naamlik die eerste rondte, die Super Twaalf en die uitklopfase. Die groepe is op 16 Julie 2021 bekend gemaak. Bangladesj en Sri Lanka moes as swakste geplaaste kwalifiseerders op die wêreldranglys in die eerste rondte begin. 

 Eerste rondte 
Agt spanne het aan die eerste rondte deelgeneem. Die twee beste spanne in elke groep het na die Super Twaalf deurgedring en regstreeks vir die volgende toernooi gekwalifiseer.

 Groep A 
Span33006+3.75432104−0.52331202−0.85330300−2.460

 Groep B 
Span33006+0.77532104+1.73331202−0.02530300−2.655

 Super Twaalf 
Kwalifiseer vir die uitklopfase.Uit die toernooi geskakel.
Twaalf spanne het aan die Super Twaalf deelgeneem. Die twee beste spanne in elke groep het na die uitklopfase deurgedring. Die sewe hoogste geplaaste spanne op die wêreldranglys soos op 31 Desember 2018 – Afghanistan, Australië, Engeland, Indië, Nieu-Seeland, Pakistan, Suid-Afrika en Indië het regstreeks vir die Super Twaalf gekwalifiseer. 

 Groep 1 
Span54108+2.46454108+1.21654108+0.73952304−0.26951402−1.64150500−2.383

 Groep 2 
Span550010+1.58354108+1.16253206+1.74752304+1.05351402−1.89050500−3.543

 Uitklopfase 
duimnael|Vuurwerke tydens die eindstryd tussen Australië en Nieu-Seeland op die Doebai Int’l Krieketstadion
Die uitklopfase het bestaan uit twee halfeindstryde, waarvan die twee wenners mekaar in die eindstryd op die Doebai Internasionale Krieketstadion in Doebai ontmoet het.

 Halfeindrondte 

 Eindstryd 

T20I-wêreldkampioen 2021

 Statistiek 
 Finale puntestand 
Hierdie tabel toon die finale puntestand van al die 16 deelnemende nasionale krieketspanne in die T20I-wêreldbeker 2021.

duimnael|400px|Uitslag van die T20I-wêreldbeker 2021:
RangSpanGroep Finaliste 1   1  7  6  0  1  990  976  +14  12  — 2   2  7  5  0  2  1044  975  +69  10  — In die halfeindrondte uitgeskakel 3   2  6  5  0  1  989  870  +119  10  — 4   1  6  4  0  2  816  797  +19  8  — In die Super Twaalf uitgeskakel 5   1  5  4  0  1  683  669  +14  8  +0.739 6   2  5  3  0  2  696  624  +72  6  +1.747 7   2  5  2  0  3  765  641  +124  4  +1.053 8   A/1  8  5  0  3  1110  1045  +65  10  — 9   1  5  1  0  4  666  689  –23  2  −1.641 10   A/1  8  3  0  5  988  1146  –158  6  — 11   B/2  8  3  0  5  955  1159  –204  6  — 12   B/1  8  2  0  6  1059  968  +91  4  — In die eerste rondte uitgeskakel 13   B  3  1  0  2  380  405  –25  2  −0.025 14   A  3  1  0  2  333  403  –70  2  −0.853 15   A  3  0  0  3  314  318  –4  0  −2.460 16   B  3  0  0  3  374  477  –103  0  −2.655

 Meeste lopies en paaltjies 
 Meeste lopies:
 Naam Lopies 1  Barbar Azam 303 2  David Warner 289 3  Mohammad Rizwan 281 4  Jos Buttler 269 5  Charith Asalanka 231 Meeste paaltjies:
 Naam Paaltjies 1  Wanindu Hasaranga 16 2  Adam Zampa 13  Trent Boult 4  Shakib Al Hasan 11  Josh Hazlewood

 Sien ook 

 Verwysings 

 Eksterne skakels 

  Amptelike webwerf
  T20I-wêreldbeker 2021 op ESPNcricinfo

Kategorie:Geskiedenis van die Verenigde Arabiese Emirate
Kategorie:Krieket in Oman
Kategorie:Krieketkompetisies in die Verenigde Arabiese Emirate
2021
Kategorie:Sport in 2021